钦定古今图书集成/明伦汇编/闺媛典/第198卷 > 鲁大妻王氏
## 钦定古今图书集成/明伦汇编/闺媛典/第198卷 > 鲁大妻王氏

按《太平县志》：“王氏，鲁大妻，人呼为鲁大嫂，住望仙谭
氏水碓，家贫力作度日。年二十馀，鲁大亡。氏少而美，
或贿里中恶少，深夜决籓入劫之，氏啮断一指示之，
触石几死，众惧，逸去。后乃以一木横门卧榻，常置刀
斧自卫。年八十馀病卒，为营葬于谭氏南山别业之
侧，碑曰‘贞节鲁大嫂墓’。”万历间，徽商潘泾商萧过江，
遇风浪，空中见一妇人，绿衣黄裙，持櫂护之，遥语曰：
“我鲁大嫂也，家太平。”南山各访至其墓，祭拜而去。